R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A
Nr. 79 / 2021
privind mandatarea primarului comunei Orlat ca reprezentant al comunei Orlat pentru semnarea
Acordului de Parteneriat pentru constituirea 
„Parteneriatului pentru dezvoltarea şi promovarea destinaţiei de ecoturism
 Mărginimea Sibiului”

            Consiliul Local al Comunei Orlat , Judeţul Sibiu , întrunit în şedinţă ordinară la data de 25.11.2021, 
            Având în vedere solicitarea Primăriei Comunei Rășinari pentru constituirea „Parteneriatului pentru dezvoltarea şi promovarea destinaţiei de ecoturism Mărginimea Sibiului” de către localitățile din Mărginimea Sibiului
           Analizând  referatul de aprobare la proiectul de hotărâre iniţiat de către primarul Comunei Orlat și Raportul de specialitate nr. 8902/18.11.2021 privind  mandatarea primarului comunei Orlat ca reprezentant al comunei Orlat Orlat pentru semnarea Acordului de Parteneriat pentru constituirea „Parteneriatului pentru dezvoltarea şi promovarea destinaţiei de ecoturism Mărginimea Sibiului”  
În baza următoarelor prevederi legale: 
· Ordonanţa Guvernului României nr. 58 /1998 privind organizarea şi desfăşurarea activităţii de turism în România, cu modificările şi completările ulterioare;
· Ordonanţa Guvernului României nr. 63 /1997 privind stabilirea unor facilităţi pentru dezvoltarea turismului rural, cu modificările şi completările ulterioare;
· Ordonanţa de urgenţă nr. 57 / 2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
· Hotărârea Guvernului României nr.77 / 2003privind instituirea unor măsuri pentru prevenirea accidentelor montane şi organizarea activităţii de salvare în munţi;
· Legea nr. 54 /2012 privind desfăşurarea activităţilor de picnic;
            Având avizul comisiilor de specialitate constituite la nivelul autorităţii deliberative din Comuna Orlat, 
În temeiul art.89 alin.(8) , art.129 alin.(2) lit.d, alin.(7) lit. j și r, art.137 alin.(1), art.139 alin.(1) din OUG nr.57/2019, privind Codul Administrativ , cu modificările și completările ulterioare, 

HOTĂRĂŞTE

Art.1: Se mandatează domnul Gâţă Aurel primarul comunei Orlat, ca reprezentant al comunei Orlat pentru semnarea Acordului de Parteneriat pentru constituirea „Parteneriatului pentru dezvoltarea şi promovarea destinaţiei de ecoturism Mărginimea Sibiului” prevăzut în anexa nr. 1 care face parte integrantă din prezenta hotărâre și se anexează la aceasta.  
Art.2.(1): Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al comunei  Orlat .
           (2): Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat.
Art.3: Ducerea la îndeplinire a prezentei hotărâri revine primarului comunei Orlat  , dl. Gâţă Aurel.

Adoptată la Orlat , data : 25 noiembrie 2021

